**AIŠKINAMASIS RAŠTAS**

**SAVIVALDYBĖS TARYBOS SPRENDIMO PROJEKTUI „DĖL KLAIPĖDOS MIESTO SAVIVALDYBĖS TARYBOS 2018 M. sausio 25 D. SPRENDIMO NR. t2-3 „DĖL SAVIVALDYBĖS BŪSTO FONDO IR savivaldybės SOCIALINIO BŪSTO SĄRAŠŲ PATVIRTINIMO“ PAKEITIMO“**

**1. Sprendimo projekto esmė, tikslai ir uždaviniai** – patikslinti savivaldybės būsto fondo ir socialinio būsto, kaip savivaldybės būsto fondo dalies, sąrašus, atsižvelgiant į pokyčius, įvykusius per laikotarpį nuo 2018 m. sausio 1 d. iki 2018 m. spalio 5 d.

**2. Projekto rengimo priežastys ir kuo remiantis parengtas sprendimo projektas.**

Klaipėdos miesto savivaldybės tarybos 2018 m. sausio 25 d. sprendimu Nr. T2-3 „Dėl Savivaldybės būsto fondo ir Savivaldybės socialinio būsto sąrašų patvirtinimo“ buvo patvirtinti sąrašai, į kuriuos įrašytos 2018 m. sausio 1 dieną turėtos savivaldybės būsto fondo ir socialinio būsto patalpos.

Klaipėdos miesto savivaldybės tarybai 2018 m. rugsėjo 27 d. sprendimu Nr. T2-216 „Dėl nekilnojamųjų daiktų pirkimo savivaldybės nuosavybėn“ nusprendus pirkti 9 vieno kambario butus, kurių nuomos laukia turintys teisę į paramą būstui išsinuomoti asmenys ir šeimos, šiais butais turi būti papildyti savivaldybės būsto fondo ir socialinio būsto sąrašai. Savivaldybės būsto fondo sąrašas papildytas dar ir trimis į apskaitą įtrauktais butais, esančiais gyvenamajame name Arimų g. 30, Klaipėdoje.

Socialinio būsto sąrašas pildomas 9 nupirktais ir 7 suremontuotais butais, kurie anksčiau buvo nuomojami savivaldybės būsto nuomos sąlygomis. Taip pat šis sąrašas patikslinamas, išbraukiant ir įrašant butus, kurių nuomininkams Savivaldybės taryba priimtais sprendimais leido pakeisti nuomos sąlygas. Taisomas dėl redakcinės klaidos neteisingai įrašytas socialinio būsto Kuncų g. 14-51 adresas bei patikslintas 4-ių butų naudingasis plotas, pasikeitęs dėl atliktų kadastrinių matavimų. Kiti gyvenamųjų patalpų duomenys sąrašuose lieka nepakitę.

**3. Kokių rezultatų laukiama.**

 Į abu sąrašus įtrauktus nupirktus butus ir į socialinio būsto sąrašą įrašius dar ir suremontuotus butus, bus sudarytos prielaidos siūlyti juos socialinio būsto nuomos laukiantiems asmenims ir šeimoms.

 **4. Sprendimo projekto rengimo metu gauti specialistų vertinimai.**

Neigiamų specialistų vertinimų negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Sprendimui įgyvendinti lėšų nereikia.

**7. Galimos teigiamos ar neigiamos sprendimo priėmimo pasekmės.**

Nėra.

**PRIDEDAMA.**  Klaipėdos miesto savivaldybėstarybos 2018 m. sausio 25 d. sprendimu Nr. T2-3 patvirtintų Savivaldybės būsto fondo ir Socialinio būsto sąrašųlyginamieji variantai, 46 lapai.

Socialinio būsto skyriaus vedėja Danguolė Netikšienė